Fredericia, maj 2016

**Forord**

Fredericia Kommunes vision 2020 udpeger kultur- og idrætsområdet som ét af de områder, Byrådet ønsker at udvikle i de kommende år.

Kultur- og Idrætsudvalget ønsker med denne nye politik at sætte klare mål for udvikling af kultur, idræt og fritid i hele Fredericia Kommune. Det er vigtigt at have pejlemærker at arbejde efter og værdier at gøre det ud fra. Vision 2020 indeholder stærke værdier, som også er retningsgivende for denne politik.

I udvalget har vi lagt stor vægt på, at den nye politik blev så inddragende som overhovedet muligt – tak for de mange gode bidrag og forslag fra alle dele af kultur, idræts- og fritidslivet i Fredericia.

Uanset hvilken politik man beslutter, er dens positive virkninger afhængig af fællesskab og samarbejde med borgere, foreninger og institutioner. Denne politik er en invitation til alle, der vil være med til at skabe et mere aktivt og attraktivt Fredericia både nu og i fremtiden. Livskvalitet og det gode hverdagsliv er fundamentet, og er samtidig forudsætningen for de fyrtårne, der ses vidt omkring.

På Kultur- og Idrætsudvalgets vegne

Lars Ejby Pedersen

formand

**Bedre fysiske faciliteter**

I Fredericia har vi mange gode rammer for kultur-, idræts- og fritidsliv. Men de kan blive endnu bedre. Vi ønsker, at endnu flere borgere får glæde af inspirerende og udviklende faciliteter.

Vi ønsker, at vore faciliteter kommer flest muligt til gode og også tilgodeser handicappede borgere.

I en digital tidsalder er fysiske rum stadig nødvendige – ikke mindst for at danne rammen om borgernes fællesskaber. Vi ser en tendens hen i mod, at folk igen gerne vil

mødes fysisk, vi har aldrig set så stor efterspørgsel efter events og oplevelser. Lokalt er det skoler, kultur- og idrætslivet, der tilbyder de nødvendige rum. Derfor ser vi også

både kultur- og idrætsinstitutioner være inde i en transformationsfase i disse år. De udvikler sig alle til at have et bredere fokus og opgave.

Vi vil derfor arbejde med at:

|  |  |  |
| --- | --- | --- |
| Kultur | Idræt | Fritid |
|  |  |  |
| * Skabe bedre rammer for et blomstrende musikliv af høj kvalitet * Fremme muligheden for kulturelle mødesteder, hvor undervisning, debat og oplevelser er i centrum * Sætte børns muligheder for kulturel udfoldelse og læring i centrum * Fremme en kvalitativ formidling af historie og kulturarv | * Forbedre idrætsfaciliteter såvel ude som inde, så et større antal borgere får lyst og mulighed for at dyrke idræt * Understøtte den uorganiserede idræt bl.a. gennem udvikling af byrum og åbne idrætsarenaer i hele kommunen * Udnytte idrætsfaciliteterne i lokalområderne fuldt ud, bla. i et samarbejde med skolerne | * Vedligeholde vores naturområder, så vi skaber flere muligheder for at aktivt fritidsliv * Give borgerne mulighed for at være skabende gennem hobby- og værkstedsaktiviteter * Etablere undervisningslokaler, beregnet for voksne med faciliteter, der samtidigt muliggør socialt samvær * Sikre et varmtvandsbassin til undervisning af handicappede * Skabe et Foreningernes Hus |

**Det attraktive byliv**

Kultur, idræt og fritid har betydning for et attraktivt byliv. Vi vil være stærke og dygtige medspillere i udvikling af Fredericia som et dejligt sted at besøge og bosætte sig.

Vi vil gøre byrummene endnu mere interessante og handicapvenlige at færdes i – også på almindelige hverdage, hvor det bare er os selv – fredericianerne – der er ”hjemme”.

Kultur og idræt understøtter det pulserende byliv, hvor borgerne møder overraskelser og oplevelser. Kultur og idræt er ikke kun noget, der foregår inde i institutionerne, og som man aktivt opsøger. Muligheden for at møde kultur og idræt skal være til stede på uventede tidspunkter og uventede steder.

Vi vil derfor arbejde med at:

|  |  |  |
| --- | --- | --- |
| **Kultur** | **Idræt** | **Fritid** |
|  |  |  |
| * Sikre mulighed for levende gader og pladser, hvor både professionelle, foreninger og borgere kan udtrykke sig kunstnerisk * Medvirke til at borgere og turister møder overraskelser og kulturelle oplevelser i gadebilledet | * Tilskynde idrætsforeninger til at betragte byrummet som en arena og et showroom for foreningens aktiviteter og dermed bidrage til at skabe liv i byen og i kommunens landsbyer * Vedligeholde faciliteter, så den uorganiserede idræt har gode betingelser for at bruge Midtbyens Arenaer – bl.a. til træning og arrangementer | * Tilstræbe større synlighed over løbende aktiviteter i byen bl.a. ved brug af infotavlerne ved indfaldsvejene * Understøtte kulturaktører, der er med til skabe liv i Fredericia C-byen * Give børn og unge plads og mulighed for at udfolde sig |

**Talentudvikling og kreative vækstmiljøer**

I Fredericia har vi mange dygtige talenter og kreative mennesker, der er med til at inspirere og sætte nye, spændende dagsordener. Vi ønsker at udvikle disse miljøer, så de tiltrækker endnu flere talenter og kreative borgere. Der skal være rum for de ”uorganiserede”, og der skal være gode muligheder for at dyrke idræt og udfolde sig kreativt uanset ambitioner og evner.

Vi vil også gerne spotte talenterne og give dem gode ”træningsbaner” at spille på i alle former. Vi vil tilbyde dem udfordringer og inspiration, så de vokser. Vi vil give dem rammer og platforme til at vise deres talent for byens borgere både i og udenfor foreningsregi. Vi vil spille de gode bedre!

Derfor vil vi arbejde med at:

|  |  |  |
| --- | --- | --- |
| **Kultur** | **Idræt** | **Fritid** |
|  |  |  |
| * Identificere nye områder, hvor talenter kan udfolde sig      * Samarbejde med Trekantområdet om talentudvikling * Opfordre til aktiviteter, der bygger bro mellem bredde og talentarbejde | * Støtte initiativer, der skaber mulighed for fællesskaber mellem talenter på tværs * Understøtte et bedre samarbejde mellem skoler og talentforløbene | * Understøtte etablering af boformer, der giver mulighed for fællesskaber mellem talenter på tværs af kultur og idrætsliv |

**Øget fællesskab og frivillighed**

Kultur-, idræts- og fritidsliv er de faktorer i et samfund, der skaber mest fællesskab og frivillighed. Her mødes vi, og her vil vi gerne bidrage på kryds og tværs, fordi det giver mening i vores hverdag. Kultur og idræt er brændstoffet i fællesskaberne.

Kulturinstitutioner,( idræts)foreninger, musikliv m.m. skaber rammer for fællesskaberne og vokser i samspil med borgerne. Vi understøtter borgernes egne initiativer og fremmer mangfoldighed og samvær på tværs af alder og baggrund. Kultur og idræt, der gror nedefra og de kulturelle fyrtårne og institutioner er hinandens forudsætninger. De skal indgå i et konstruktivt samarbejde, hvor det er muligt.

Derfor vil vi arbejde med at:

|  |  |  |
| --- | --- | --- |
| **Kultur** | **Idræt** | **Fritid** |
|  |  |  |
| * Øge antallet af borgere, der bidrager aktivt til gennemførelse af events og arrangementer * Identificere nye områder, hvor borgere gensidigt inspirerer hinanden til nye kulturelle oplevelser, kreativ aktivitet og nye fællesskabsformer | * Skabe rammer og lyst, så 95% af borgerne i 2020 er aktive enten via medlem af en forening eller i uorganiserede sammenhænge | * Understøtte initiativer, hvor borgerne vil tage ansvar for vores faciliteter * Udvikle vores institutioner, så de i højere grad inviterer til møder mellem borgerne |

**Udvikling af klub- og foreningsliv og selvorganiserede idrætsmiljøer**

I Fredericia har vi rigtig mange foreninger. Der er stort set ikke det område eller fritidsbeskæftigelse som ikke har en forening, man kan dyrke sin interesse i. Vi vil understøtte dette vigtige arbejde og gøre det nemmere at være forening i Fredericia. Vi vil også støtte det selvorganiserede fritidsliv. Vi tror på, at foreninger og selvorganiserede aktiviteter bidrager til gode lokalsamfund, hvor borgerne føler sig hjemme.

Derfor vil vi arbejde med at:

|  |  |  |
| --- | --- | --- |
| **Kultur** | **Idræt** | **Fritid** |
|  |  |  |
| * Samarbejde med andre kommunale aktører om at udvikle tilbud, der indbyder borgere til et øget brug af faciliteter og foreningsliv | * Tilskynde klubber til at samarbejde om både indhold og faciliteter * Understøtte de selvejende hallers bestræbelser på at skabe øget aktivitet i nærområderne | * Udvikle tilskudsmodeller, der gør principper for tildeling af midler gennemsigtige * Ved tildeling af midler lægge vægt på samarbejde og aktiv medvirken * I samarbejde med Folkeoplysningsrådet udvikle nye samarbejdsformer mellem foreningsliv og de uorganiserede miljøer * Tilskynde til udvikling af arbejdet i de uniformerede korps (BUS) |

**Sundhed som forudsætningen for det gode liv**

Øget sundhed handler ikke om guldmedaljer, men om et godt liv. Vi vil være aktive medspillere i at fredericianerne udvikler og øger deres mentale og fysiske sundhed.

Man ved i dag, at mental sundhed er en stor del af svaret på ønsket om at leve et både længere og lykkeligere liv. Man bliver mere bevidst om, at musik og litteratur, spiller en stor rolle i forhold til mental sundhed. Fordybelse – hvad enten det er i byens historie, musikudøvelse, koncertoplevelse eller litteratur.

Det skal være muligt for alle at holde sig i form og dyrke den form for motion, der passer den enkelte borger, hvad enten det er individuel idrætsudøvelse eller holdsport,

og der skal være nemt, så tid og sted så vidt muligt ikke er barrieren.

Derfor vil vi arbejde med at:

|  |  |  |
| --- | --- | --- |
| **Kultur** | **Idræt** | **Fritid** |
|  |  |  |
| * Anvende kulturens tilbud til at arbejde med mental sundhed i forhold til svage grupper. | * Tilskynde idrætsforeninger til at tilbyde nedsat kontingent i det første medlemsår med henblik på at få flere til at være fysiske aktive * Bruge vore idrætsfaciliteter til målrettede sundhedsfremmende tiltag | * Udvikle bevægelses- og idrætsevents på Fredericia Vold * Opsætte redskaber, så området i højere grad kan benyttes til idræt og bevægelse |

**Rammer for tilskud og støtte til arrangementer og projekter**

Kultur- og Idrætsudvalget ønsker med ovenstående politik at skabe bedst mulig udnyttelse af de faciliteter og ressourcer, der er til rådighed for aktiviteter i kultur-, idræts- og fritidsområdet.

Derfor vil udvalget som hovedregel yde tilskud til arrangementer i form af underskudsgaranti og på baggrund af ansøgeres tydelige aktive medvirken i at finde finansiering af projekter og arrangementer.

Det vil ligeledes være en ledetråd, at tilbagevendende arrangementer eller projekter kun kan modtage støtte to gange.

Udenfor indsatsområderne:  
Forslag om nedsættelse af Kulturelt samråd